section_heading: Djetinjstvo
paragraph_text: Rodila se u Freeportu, država Illinois. Otac Ronald bio je direktor jedne prehrambene kompanije, a majka Kay Calista učiteljica engleskog jezika. Ima starijeg brata Garyja. Zbog očevog posla često su se selili, tako da je Calista odrastala u nekoliko američkih saveznih država. Maturirala je u državi New Jersey, nakon čega je otišla studirati glumu i diplomirala je 1988. godine.